– Vi har valgt å tildele om lag tre fjerdedeler av tilskuddene til pressområdene, fordi vi mener at behovet er størst på disse stedene. Samtidig ser vi at det også er behov for flere studentboliger andre steder i landet, sier kunnskapsminister Torbjørn Røe Isaksen i en pressemelding.

Mangel på studentboliger er et stort problem i landet. Nå gir Kunnskapsdepartementet omtrent 359 millioner kroner til bygging av nye boliger, for å lette litt på trykket.

– Vi har satt oss som mål å bygge flere studentboliger. Nå er det viktig at studentsamskipnadene holder trykket oppe på utbyggingen, slik at vi får god fremdrift i prosjektene, fortsetter Isaksen.